title: "KwaZulu-Natal"
text: "Det KwaZulu-Natal Prowins (\u00fc\u00fcb Ingels: KwaZulu-Natal Province; \u00fc\u00fcb Zulu: Isifundazwe saKwaZulu-Natal) as ian faan d\u00f6n nj\u00fc\u00fcgen prowinsen faan S\u00fc\u00fcdaafrika. At prowins leit uun a nuurduast faan't lun. Uun a nuurd leit Eswatini, uun a nuurduast Mosambik, uun a uast de Indisk Oosean, uun a s\u00fc\u00fcd det Uastkap Prowins, uun a waast lei Lesotho an det Freistoot Prowins an uun a nuurdwaast leit det Mpumalanga Prowins. Det hee 10.267.300 lidj (2011). At hoodsteed faan\u2019t prowins as Pietermaritzburg.\n\nGeografii\nKwaZulu-Natal as at guardprowins faan S\u00fc\u00fcdaafrika. At lunskap hee trii soonen: flaak eegregiuunen, h\u00fc\u00fcgelig flaaklun uun't inlun an uk tau soonen faan berger: a Drakensberger uun a waast an a Lebomboberger uun a nuurd. At kliima as uun't algemianen warem an fochtig, man uun det huucherlaanjen inlun k\u00f6n't en wontrem uu so dr\u00fcg an rocht kul wurd. Loongs a eeg sted iar troopisk walter, man daaling wurd heer flooksis sokerr\u00f6\u00f6r an troopisk fr\u00fcchten uunplaantet.\n\nSteeden\n\nD\u00f6n tjiin gratst steeden uun't prowins san:\n\nIindialing faan Ferwalting\n\nAt prowins hee ian steed-munisipaliteet (eThekwini) an tjiin distrikt-munisipaliteeten:\n Amajuba\n Zululun\n uMkhanyakude\n King Cetshwayo\n uMzinyathi\n Uthukela\n uMgungundlovu\n iLembe\n Ugu\n Harry Gwala\n\nBef\u00f6lkring\nDet letst folksteeling wiar uun't juar 2011. Efter a resultooten hee't prowins 10.267.300 lidj: 5.388.625 faan a lidj san w\u00fcfh\u00f6\u00f6d an 4.878.676 san karmen.\n\nSpriiken\n\nEfter't folksteeling uun't juar 2001, 80,9 % faan't bef\u00f6lkring uun't prowins snaaket Zulu (IsiZulu) an 13,6 % Ingels.\n\nHistoore\nAt prowins wurd 1994 gr\u00fcnlaanjen, \u00fc\u00fcs at bantustan faan KwaZulu an dial faan't bantustan faan Transkei m\u00e4 det Natal Prowins tuplaanjen wurd.\n\nPolitiik\n\nDet KwaZulu-Natal Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat d\u00f6n miast lasmaaten uun't parlament hee. A premier-minister faan't prowins sant 2019 as Sihle Zikalala faan det African National Congress (ANC). Det ANC as sant 2004 det starkst partei uun't parlament.\n\nD\u00f6n ual premier-ministern san: Willies Mchunu (2016-2019), Senzo Mchunu (2013-2016), Zweli Mkhize (2009-2013), S'bu Ndebele (2004-2009), Lionel Mtshali (1999-2004), Ben Ngubane (1997-1999), Frank Mdlalose (1994-1997).\n\nWiartskap\nAt prowins hed uun't juar 2016 en BIP faan 692.222 miljuunen Rand, wat 15,9 % faan't BIP faan S\u00fc\u00fcdaafrika as.\n\nKwelen\n\nProwins uun S\u00fc\u00fcdaafrika"